সারদার যেমন IRCTC। রোজভ্যালির তেমনই LIC। রাষ্টায়ত্ব সংস্থা LIC-র সঙ্গে করা চুক্তিকে সামনে রেখে দশ বছরে বাজার থেকে কোটি কোটি টাকা তুলেছিল রোজভ্যালি। দশবছরে ঠিক কত টাকা বাজার থেকে তোলা হয়েছিল, আর তার কতটাই বা LIC-র ঘরে জমা পড়েছে, তা খতিয়ে দেখছে কেন্দ্রীয় তদন্তকারী সংস্থা।
 ওয়েব ডেস্ক: সারদার যেমন IRCTC। রোজভ্যালির তেমনই LIC। রাষ্টায়ত্ব সংস্থা LIC-র সঙ্গে করা চুক্তিকে সামনে রেখে দশ বছরে বাজার থেকে কোটি কোটি টাকা তুলেছিল রোজভ্যালি। দশবছরে ঠিক কত টাকা বাজার থেকে তোলা হয়েছিল, আর তার কতটাই বা LIC-র ঘরে জমা পড়েছে, তা খতিয়ে দেখছে কেন্দ্রীয় তদন্তকারী সংস্থা।
 
মানুষের ভরসা বাড়াতে কেন্দ্রীয় সরকারের অধীন সংস্থার সঙ্গে করা চুক্তিকে হাতিয়ার করেছিল রোজভ্যালি।  তদন্তে নেমে এমনই চাঞ্চল্যকর তথ্য হাতে এসেছে ইডির। ২০০৮-এ দ্বিতীয়বার এই চুক্তি পুনর্নবীকরণের পরই রোজভ্যালির বিরুদ্ধে একাধিক অনিয়মের অভিযোগ জমা পড়ে নিয়ামক সংস্থা ইনসিওরেন্স রেগুলেটরি অ্যান্ড ডেভেলপমেন্ট অথরিটির কাছে। খতিয়ে দেখতে রঘুনাথপুরে রোজভ্যালির দফতরে দু হাজার দশের সাতাশ ও আঠাশে মে অন সাইট ইন্সপেকশনে যান আধিকারিকরা। তাঁদের দেওয়া রিপোর্টের ভিত্তিতে ২০১২ তেসরা মার্চ LIC-র সঙ্গে রোজভ্যালির চুক্তি বাতিলের নির্দেশ দেয় IRDA।  রোজভ্যালির বিরুদ্ধে অভিযোগ ছিল.. রোজভ্যালি -LIC চুক্তির বিস্তারিত তথ্য হাতে এসেছে ইডির। ইডি আধিকারিকদের দাবি, ২০০১ থেকে ২০০৮ পর্যন্ত বাজার থেকে সবচেয়ে বেশি টাকা তুলেছিল রোজভ্যালি। যার অনেকটাই LIC-র সঙ্গে গৌতম কুণ্ডু কোম্পানির গাঁটছড়ার ফসল। যে গাঁটছড়া বাঁধার অনুমতি দিয়েছিল কেন্দ্রের বাজপেয়ী সরকারই।